Publication: Magyar Közlöny
Issue: MK-2010-33 (Year: 2010, Number: 33)
Era: contemporary
Section: c) a hitelintézetekrõl és a pénzügyi vállalkozásokrólszóló 1996. évi CXII. törvény 3. § (1) bekezdés b), c) és f) pontjában
Paragraph Index: 236

12. § Az R. 11. § (1) és (2) bekezdés helyébe a következõ rendelkezés lép: „(1) A Mehib Rt. biztosítási díjtételeit az országkockázati besorolástól, az adós, a kezes minõsítésétõl, a vállalt önrészesedésmértékétõl, a kockázatviseléstartamától, a törlesztésfeltételeitõl, továbbáa díjfizetés módjától függõen állapítja meg. A felszámított díjnak tükröznie kell a biztosító által a kötvényben vállalt kockázatokat, és fedeznie kell a Mehib Rt. hosszú távú költségeit. A Mehib Rt. a díjtételek meghatározásakor az üzletpolitikájában foglalt szempontokat is figyelembe véve jár el. Azon termékek esetében, ahol a Mehib Rt. saját kártapasztalattal nem rendelkezik, valamint nem kerültek kiadásra a díjszintre vonatkozó nemzetközi normák, a kockázatvállaláshoz kapcsolódó díjait a hasonló szolgáltatást nyújtó, az Európai Unió tagállamaiban székhellyel rendelkezõ hitelbiztosítók által felszámított díjakhoz igazítja, figyelembe véve a külföldi vásárlók korlátozott számát, a finanszírozott vállalkozás jellegzetességeit és a járulékos költségeket.

Source: https://magyarkozlony.hu/hivatalos-lapok/277645a997f40cdd67959c1d54a9184dd235d1be/dokumentumok/58ad5060a8f8ed122bb5018d7096d63b3ca06c51/letoltes